প্রাপ্ত তথ্যানুযায়ী, কমিউনিটি সক্ষমতা বৃদ্ধির জন্য পার্বত্য চট্টগ্রাম এলাকায় সমন্বিত সমাজ উন্নয়ন প্রকল্প নামে ১০ বছর মেয়াদ একটি প্রকল্প হাতে নেয়া হয়। বাস্তবায়ন ব্যয় ছিল প্রায় ২৭ কোটি টাকা। যার মধ্যে সাড়ে ২০ কোটি টাকাই ছিল প্রকল্প সহায়তা। ওই প্রকল্পের সফলতার পর ২২৯ কোটি ১৫ লাখ টাকা ব্যয়ে দ্বিতীয় পর্যায়ের প্রকল্প নেয়া হয়, যা তিন দফা সংশোধনের মাধ্যমে ২০১২ সালের জুনে শেষ হয়। এ পর্যন্ত এসব কর্মসূচির আওতায় সাত লাখ মানুষকে সেবা প্রদান করা হয়। এখন ইউনিসেফের কিছু আর্থিক সহায়তায় তৃতীয় পর্যায়ের প্রকল্প নেয়া হচ্ছে।